ETA:n sekakomitean päätös N:o 27/2002, tehty 19 päivänä huhtikuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta



Virallinen lehti nro L 154 , 13/06/2002 s. 0004 - 0005



ETA:n sekakomitean päätös N:o 27/2002, tehty 19 päivänä huhtikuuta 2002, ETA-sopimuksen liitteen II (Tekniset määräykset, standardit, testaus ja varmentaminen) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on muutettuna Euroopan talousalueesta tehdyn sopimuksen tarkistamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite II muutettiin 9 päivänä marraskuuta 2001 tehdyllä ETA:n sekakomitean päätöksellä N:o 133/2001(1). (2) Ajoneuvojen puristussytytysmoottoreiden kaasumaisten ja hiukkasmaisten päästöjen sekä ajoneuvoissa käytettävien maa- tai nestekaasulla toimivien ottomoottoreiden kaasupäästöjen torjumiseksi toteutettavia toimenpiteitä koskevan jäsenvaltioiden lainsäädännön lähentämisestä annetun neuvoston direktiivin 88/77/ETY mukauttamisesta tekniikan kehitykseen 10 päivänä huhtikuuta 2001 annettu komission direktiivi 2001/27/EY(2), sellaisena kuin se on oikaistuna EYVL:ssä L 266, 6.10.2001, s. 15, olisi otettava osaksi sopimusta. (3) Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan(3) liitteessä I olevassa XI luvussa tehdyt mukautukset ajoneuvojen dieselmoottoreiden ilman pilaantumista aiheuttavien kaasupäästöjen vähentämistä koskevan jäsenvaltioiden lainsäädännön lähentämisestä 3 päivänä joulukuuta 1987 annettuun neuvoston direktiiviin 88/77/ETY (EYVL L 36, 9.2.1988, s. 33) olisi otettava osaksi sopimusta. (4) Sopimuksessa olevia direktiiviä 88/77/ETY koskevia mukautuksia on tarpeen tarkistaa Itävallan, Ruotsin ja Suomen Euroopan unioniin liittymisen johdosta, ON PÄÄTTÄNYT SEURAAVAA: 1 artikla Muutetaan sopimuksen liitteessä II olevan I luvun 44 kohta (neuvoston direktiivi 88/77/ETY) seuraavasti: 1. Lisätään luetelmakohdat seuraavasti: "- 1 94 N: asiakirja Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu (EYVL C 241, 29.8.1994, s. 21, sellaisena kuin se on tarkistettuna EYVL:ssä L 1, 1.1.1995, s. 1), - 32001 L 0027: komission direktiivi 2001/27/EY, annettu 10 päivänä huhtikuuta 2001 (EYVL L 107, 18.4.2001, s. 10), sellaisena kuin se on oikaistuna EYVL:ssä L 266, 6.10.2001, s. 15.". 2. Poistetaan mukautuksen tekstistä ilmaisut "12 Itävalta", "17 Suomi" ja "5 Ruotsi". 2 artikla Direktiivin 2001/27/EY, sellaisena kuin se on oikaistuna EYVL:ssä L 266, 6.10.2001, s. 15, sekä Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten mukautuksista, joihin Euroopan unioni perustuu, tehdyn asiakirjan liitteessä I olevassa XI luvussa direktiiviin 88/77/ETY tehtyjen mukautusten islanniksi ja norjaksi laaditut tekstit, jotka julkaistaan Euroopan yhteisöjen virallisen lehden ETA-täydennysosassa, ovat todistusvoimaisia. 3 artikla Tämä päätös tulee voimaan 20 päivänä huhtikuuta 2002, jos kaikki sopimuksen 103 artiklan 1 kohdan mukaiset ilmoitukset on tehty ETA:n sekakomitealle(4). 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 19 päivänä huhtikuuta 2002. ETA:n sekakomitean puolesta Puheenjohtaja P. Westerlund (1) EYVL L 22, 24.1.2002, s. 20. (2) EYVL L 107, 18.4.2001, s. 10. (3) EYVL C 241, 29.8.1994, s. 21, asiakirja sellaisena kuin se on oikaistuna EYVL:ssä L 1, 1.1.1995, s. 1. (4) Valtiosäännön asettamista vaatimuksista ei ole ilmoitettu.